Vniuersis presentes litteras inspecturis Hemmingus, diuina miseracione episcopus Aboensis, salutem in Domino sempiternam. Recognoscimus per presentes, nos anno Domini m(c) ccc(c) quinquagesimo primo, die beati Gregorii pape, recepisse litteram patentem per venerabilem in Christo patrem dominum nostrum Hemmingum, archiepiscopum Vpsalensem, nobis missam, in qua continebatur transscriptum seu transumptum litterarum papalium, in quibus imponebatur clericis solucio decime biennalis. In cuius recognicionis euidenciam sigillum nostrum presentibus est appensum. Scriptum anno vt supra, feria quarta proxima ante annunciacionem beate Marie virginis.